ኢትዮጵያ የአየር ንብረት ብክለትን  በመዋጋት ረገድ የተሳካ ስራ እየሰራች መሆኑ ተገለጸ
 ኢትዮጵያ የአየር ንብረት ለውጥ ተጽእኖን  በመዋጋት ረገድ የተሳካ ስራ እያከናወነች መሆኗን የአካባቢና ደን ሚኒስቴር አስታወቀ። በሚንስትር መስሪያ ቤቱ የሚኒስትሩ  አማካሪ ዶ/ር ተወልደብርሀን ገብረእግዛብሄር ለዋኢማ እንደገለጹት ኢትዮጵያ የአየር ለውጥ አደጋነት ለመዋጋት የልማት ፖሊሲዋን በመከለስ አመርቂ  ውጤት እያስመዘገበች በመምጣታ በዓለም አቀፍ ደረጃ በአርአያነት እየተወሰደች ነው።በአገሪቱ እየተገነቡ ያሉት የባቡርና የሀይል አመንጪ ግድቦች የአየር ለውጥ  ተጽእኖን ለመቀነስ በሚያስችል መልክ የተነደፈውን ፖሊሲ መሰረት መሆኑን  ዶ/ር ተወልደብርሀን ተናግረዋል። ኣማካሪው አያይዘውም አገሪቱ በየአመቱ በቢሊዮን የሚቆጠሩ ችግኞችን በመትከልና በመንከባከብ የደን ሽፋንዋ ከ3 በመቶ ወደ 10 በመቶ ማሳደግ ችላለች ብለዋል።በኢትዮጵያ ያሉ የልማት ፖሊሲዋች በአረንጋዴ ልማት ዙርያ የሚያጠነጥኑና በተግባርም ውጤት እያስመዘገቡ ያሉ መሆናቸውን ገልጸው በደረስንበት ዘመን ሰዎች አካባቢያቸውን ማልማትና መጠበቅ የግድ ይላቸዋል ብለዋል።በኢትዮጵያ እስከ 2017 ዓ/ም የአየር ብክለትን ወደ ዜሮ ለማውረድ እየተሰራ መሆኑንም አማካሪው ገልጸዋል።